Йәнә сәуди әрәбистанида чиқидиған"әл вәтән"гезитиниң шу күнидики санида, "һөкүмәт парламент әзалириниң пикир - қарашлириға һөрмәт қилиду"дегән темида елан қилинған бир мақалидә мундақ дәп йезилған:"сәуди әрәбистан парламентиниң һәптиниң ахиридики дәм елиш күнлирини өзгәртиш тәклипини қобул қилип, бу мәсилә үстидә диний, иқтисади вә иҗтимаий җәһәтләрдин сөһбәтләрни өткүзүшкә мувапиқ кәлгәнлики чоң бир иҗабийлиқтур. Чүнки мундин илгириму мушундақ пикирләр оттуриға қоюлған у пикирләр рәт қилинип кәлгән. Җүмә күни мусулманларниң дәм елиш күни болуп давам қиливериду. Бу һәқтә һечким тартишмайду. Пәқәт пәйшәнбини шәнбигә өзгәртиш пикри оттуриға қоюлмақта. Мундин азрақ вақит илгири оман падишаһлиқиму пәйшәнбә күнлүк дәм елишни шәнбигә өзгәрткән, йәнә әрәб қолтуқи дөләтлиридиму әһвал шундақ. Муһими парламентниң иттипақидур. Улар қайси мәсилигә иттипақлашса, һөкүмәт уни қарар қилиду."